पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के देकुली मिर्जापुर कौवाही गांव में बुधवार को पति-पत्नी के बीच किसी बात को लेकर हुए विवाद में महिला को आग लगा दिया गया। वह झुलसकर जख्मी हो गई। उसे निजी हॉस्पिटल में भर्ती कराया गया है। जख्मी महिला की मां राधा देवी की शिकायत पर पुलिस ने बर्न हॉस्पिटल पहुंचकर जख्मी महिला से बयान लिया। हॉस्पिटल में इलाजरत महिला के पति को पुलिस ने हिरासत में ले लिया। थानाध्यक्ष सुबोध ठाकुर ने बताया कि मिर्जापुर कौवाही निवासी लाल बाबू साह के पुत्र मनोज साह एवं उनकी पत्नी शबनम देवी के बीच किसी बात को लेकर विवाद हुआ था। इसी को लेकर उसे जाने मारने की नीयत से आग लगा दिया। जिससे महिला की काफी ज्यादा हालात नाजुक बनी हुई है। पंडासराय स्थित बर्न हॉस्पिटल मैं जख्मी महिला शबनम देवी का इलाज कराया जा रहा है।
जहां पर महिला से बयान लिया गया है। महिला ने अपने पति सहित अन्य लोगों पर आरोप लगाया है। उन्होंने बताया कि फिलहाल जख्मी महिला के पति मनोज साह को हिरासत में ले पूछताछ की जा रही है। बताया जाता है कि गांव में बाहर से आकर मनोज साह अपने परिवार के साथ रह रहे हैं। बुधवार को किसी बात को लेकर पति-पत्नी के बीच विवाद खड़ा हो गया। जिसमें महिला शबनम देवी गंभीर रूप से जख्मी हो गया। वहीं, जख्मी महिला के परिजन भागलपुर जिला के मुजाहिद थाना क्षेत्र के मिरजान निवासी अरुण साह की पत्नी राधा देवी के आवेदन पर एफआईआर दर्ज की गई है। जिसमें पति सहित अन्य लोगों को नामजद अभियुक्त बनाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn